राम चन्द्र काक बारै श्री मोती लाल साकी दा मजमून बड़े मौके दा ऐ। डोगरें दी सो ब’रे दी सत्ता आले दौर च पंडत राम चन्द्र काक इक्कला कश्मीरे च जम्मे दा ते कश्मीरी होलने आला रियास्त जम्मू-कश्मीर दा प्रधान मंत्री हा। ओ सादगी-पसंद हा ते कुसै फू-फां बिजन जिन्दगी बसर करदा हा। उच्चकोटि दा बुध्दिमान, विदून ते प्रबन्धक होने दे कन्ने-कन्ने बड़ा गै बा-गैरत कश्मीरी हा। उस ने कश्मीर दी सेवा करने च उस बेलै कोई कसर नेई ही छोड़ी जिस बेलै उत्थें अंधकार छाए दा हा। पर महाराजा हरिसिंह ने ओदे कन्नै बड़ा गै असभ्य सलूक कीता....बरतरफी थमां पैह्‌लें औखे बेलै च उसदा अटल ते पक्का जकीन उस दी काबलियत गी जाह्‌र करदा ऐ। राम चन्द्र काक दे बड़डे झा पंडत अमर नाथ काक बी बड़ी-बड्डी शखसीयत दे मालक हे, जेह्‌ड़े कश्मीर बार दे इक सदस्य होने दे लावा बड़े नेक समाजी कारकुन ते विदून हे। अपने निक्के झाऊ ओ बी अमानदारी ते उच्ची सोचें लेई अपने समकालीनें कोला अगड़े हे ते उच्चे आदर्शे ते सादगी दे रसिया हे।